Կոստանդնուպոլսի պայմանագիր (1724)

Ռուս-թուրքական պայմանագիր, Ռուս-օսմանյան պայմանագիր, Կոստանդնուպոլսի պայմանագիր, ստորագրվել է 1724 թվականի հունիսի 12 ()-ին Կոստանդնուպոլսում՝ Ռուսաստանի և Օսմանյան կայսրության միջև՝ միմյանց մեջ բաժանելով Սեֆյան Պարսկաստանի տարածքներն Անդրկովկասում։ Պայմանագրի համաձայն Ռուսաստանը պահպանում էր 1723 թվականի Պետերբուրգի պայմանագրով Իրանից անցած շրջանները Կասպից ծովի արևմուտքում։ Թուրքիային էին մնում Անդրկովկասը և հյուսիսիրանական հողերը, որոնք առաջ պատկանում էին Իրանին։ Պայմանավորվող կողմերի կառավարությունները պարտավորվում էին աջակցել Իրանական պետության անկախության պահպանմանը։ Պայմանագիրը օգնեց պահպանելու խաղաղություն այն կնքող կողմերի միջև, բայց միևնույն ժամանակ հնարավորություն ընձեռեց թուրքերին ներխուժելու Արևելյան Հայաստան՝ Արցախում և Սյունիքում հայ ժողովրդի ազատագրական պայքարը ճնշելու և այնտեղ իրենց տիրապետությունը հաստատելու նպատակով։

Ռուսաստանի պատմություն
Օսմանյան կայսրության պատմություն
Ռուս-թուրքական հարաբերություններ
Ռուսական կայսրության պայմանագրեր
1724 Ռուսաստանում
Օսմանյան կայսրության խաղաղության համաձայնագրեր
Թուրքիայի պատմություն
Ռուսաստանի խաղաղության պայմանագրեր